
UDEN  KUNDSKAB  OG  HELLIGHED  KAN  INGEN  SE  GUD 


nummer  24  15.  DECEMBER  1923        !   72.  aargang 


„HVAD  TYKKES  EDER  OM  KRISTUS?" 

(Af  Ældste  B.  H.  Roberts.) 

Det  vigtigste  af  alle  Spørgsmaal  er  dette:  Hvad  lykkes  Eder 
om  Kristus?  Ved  Besvarelsen  af  dette  Spørgsmaal  maa  man 
sige,  hvad  man  tykkes  om  Gud;  hvad  man  tykkes  om  Menne- 
sket og  om  Menneskeslægtens  Broderskab;  hvad  man  tykkes 
om  Liv,  Dod  og  Opstandelse;  hvad  man  tykkes  om  Skabelsen, 
om  Universet,  om  Historiens  Forlob,  om  Filosofi,  om  Tinge- 
nes Begyndelse  og  Ende,  om  de  enkelte  Dele  og  det  Hele,  og 
om  deres  indbyrdes  Forhold  og  Forbindelser.  Alle  disse  Em- 
ner og  Ting  er  forbundne  med  Sporgsmaalet  om,  hvad  man 
tykkes  om  Kristus.  Skrifterne  fremstiller  ham  som  »Alpha  og 
Omega«  —  Begyndelsen  og  Enden,  men  i  mine  Tanker  kan 
han  —  og  jeg  siger  det  i  al  Beskedenhed  —  betragtes  som 
Centrum  og  Omkreds  af  alt,  hvad  der  angaar  Menneskene  og 
Verden.  Det  er  derfor  ikke  let  i  nogle  faa  Linier  at  udtrykke, 
hvad  man  tykkes  om  Kristus;  men  ved  at  begrænse  Sporgs- 
maalet til  en  enkelt  Tankeretning,  der  kan  fremsættes  inden- 
for den  givne  Ramme,  kan  man  sige,  hvorledes  Kristus  i  en 

eller  anden  Retning  —  ud  af  mange  —  Kar  paavirkel  en  paa 
en  aandelig  og  velsignelsesrig  Maade. 

Med  mig  forholder  det  sig  saaledes:  Lige  siden  den  Sand- 
hed paa  en  nogenlunde  fyldestgørende  Maade  naaede  ind  i 
min  Sjæl,  at  Kristus  var  Gud,  aabenbaret  i  Kodet  (1.  Tim. 
3:  16),  var  ikke  alene  Guds  Herligheds  Glans,  men  hans  Væ- 
sens udtrykte  Billede  (Heb.  1:  1 — 3)  —  lige  siden  da  har  Gud, 
Himmelens  og  Jordens  Skaber,  Universets  styrende  Kraft  og 
alle  Tings  Herre,  været  mig  meget  nær  og  kær.  Jeg  har  Folel- 
sen  af  at  kende  ham.  I  min  Ungdom  voksede  jeg  op  næsten 
upaavirket  af  Menneskers  Meninger  og  Teorier  angaaende 
Gud.  Jeg  var  ukendt  med  Menneskers  Gudsbegreber,  men  var 
i  direkte  Forbindelse  med  Naturen,  med  Bjerg  og  Dal,  med 
Skovenes  Ensomhed  og  Oceanets  Storhed.  Jeg  var  bekendt 
med  Nathimlens  Stjernegrupper,  og  de  uendelige  Dybder  og 
Afstande  overvældede  mig.  I  min  Sjæl  kunde  jeg  hore  evige 
og  uendelige  Livskræfter  raabe  til  hverandre,  indtil  det 
uendelige  inden  i  mig  søgte  at  forene  sig  med  det  uendelige 
udenfor  —  med  den  uendelige  Livskraft.  Da  skræmmedes  jeg 
ved  Tanken  om  det  formastelige  heri  —  kan  Mennesket  møde 
det  uendelige?  hvilken  uhyre  Kraft,  hvilken  overstraalende 
Herlighed,  hvilken  alt  beherskende  Majestæt  har  ikke  skabt 
hele  dette  Verdensalt  og  nu  opholder  og  styrer  det.  Hvad  For- 
bindelse kan  et  saa  ringe  Væsen  som  jeg  opnaa  at  have  med 
denne  mægtige  Universets  Herre?  Kan  et  dødeligt  Menneske 
se  Guds  Ansigt  og  leve?  Da  med  Tiden,  men  langsomt  kom 
Bevidstheden  om  Kristus  som  en  Aabenbarelse  af  Gud  og  gav 
mig  Svar.  Gennem  ham  lærte  jeg,  at  Mennesket  kan  have 
Haab  om  at  komme  i  Forbindelse  med  Gud;  at  der  er  For- 
bindelse mellem  det  uendelige  i  Mennesket  og  det  uendelige 
i  Gud;  at  Mennesket  kan  og  tør  haabe  paa  at  blive  et  med 
Gud,  ligesom  Kristus  var  et  med  Faderen  —  at  der  er  et 
Slægtskabsforhold  mellem  Gud  og  Mennesket;  at  ligesom  Gud 
er  meddelagtig  i  Menneskets  Natur,  saaledes  er  Mennesket 
ogsaa  meddelagtig  i  det  guddommelige  —  Gud  og  Mennesker 

tilhorer  samme  Race.  Dette  lærte  Kristus  mig.  Dette  lærer 
Kristus  alle  Mennesker.  Han  lærte  mig  ogsaa  —  som  han 
lærer  alle  Mennesker  —  at  den  mægtige  Herre,  Universets 
Skaber  og  Opretholder,  er  ganske  tilnærmelig,  kærligheds- 
fuld og  barmhjertig.  At  han,  der  formedelst  sin  Hellighed  og 
Glans  synes  saa  langt  borte,  dog  kan  være  ganske  nær.  Ja,  at 
i  ham  leve,  rores  og  ere  vi.  Ham,  som  Menneskene,  gennem 
Beskuelsen  af  Naturens  Vælde,  antog  for  at  være  streng  og 
frygtelig,  kan  gennem  Jesus  Kristus  kendes  som  en  uendelig 
kærlig  og  barmhjertig  Fader,  sen  til  at  vredes  og  fuld  af 
Naade,  som  ikke*  ønsker,  at  nogen  skal  omkomme,  nej,  end 
ikke  den  ringeste.  Det  ringe  synes  endog  i  særlig  Grad  at  være 
Genstand  for  hans  Omhu.  (Jak.  4:  6.)  Han  vil  ikke,  at  nogen 
skal  fortabes,  men  at  alle  skal  bringes  til  Omvendelse.  (2.  Pe- 
ter 3:  9.)  Endvidere,  saaledes  elskede  Gud  Verden,  at  han  gav 
sig  enbaarne  Son  som  en  Forlosning  for  Menneskene;  at 
»hver  den,  som  tror  paa  ham,  ikke  skal  fortabes,  men  have 
et  evigt  Liv«. 

Dette  er  Budskabet,  som  Kristus  bragte  mig.  Denne  Aaben- 
barelse  af  Gud  har  han  givet  til  mig.  Og  for  begge  disse  Ting 
takker  jeg  ham  i  denne  Julens  Tid  —  for  denne  Aabenbarelse 
af  Gud;  for  denne  Vished  om  evigt  Liv;  for  denne  Kundskab 
om  Slægtskabsforholdet  mellem  Gud  og  Mennesker. 


OPOFRELSENS  LOV. 

Opofrelsens  Lov  er  Livets  egentlige  Grundlag.  Erfaringen 
har  lært  os,  at  intet  i  denne  Verden  nogensinde  modtages  for 
intet.  Paa  en  eller  anden  Maade  maa  vi  betale  for,  hvad  vi 
faar.  Erhvervelsen  af  en  Ting  betyder  Afstaaelsen  af  noget 
andet,  som  er  Prisen,  der  maa  betales.  Dersom  vi  anvender  en 
Time  af  vor  Tid  paa  noget,  maa  vi  bruge  en  Time  mindre  til 
noget  andet.  At  træffe  et  Valg  og  betale  Prisen  paa  det,  vi 
vælger,  er  Betingelsen  for  al  Udvikling. 

En  Mand  eller  Kvinde,  der  køber  eller  søger  efter  de  daar- 
ligste  Ting,  bringer  det  største  og  mest  ulykkelige  Offer,  thi 
de  bruger  det  gode  som  Betaling  for  det  daarlige.  Som  Lowell 
udtrykker  det: 

»For  en  Narrehat  vort  Liv  vi  give; 
For  Bobler  vi  ofre  vor  Sjælefred.« 

De,  der  vælger  det  slette  og  det  syndige,  betaler  Sandhed, 
menneskelig  Haab  og  Lykke  som  Prisen  for  deres  Daarskab. 

Opofrelse  er  Loven  for  Opnaaelsen  af  alle  høje  og  ædle 
Værdier.  Forretningsmanden  maa  ofre  sin  Magelighed,  Luksus 
og  Egennytte,  dersom  han  skal  opnaa  det  tilsigtede  Resultat. 
Videnskabsmanden  maa  ofre  sig  for  sin  Gerning,  dersom  han 
vil  finde  Sandhed  og  erhverve  sig  svundne  Tiders  Visdom. 
Forældre  maa  ofre,  dersom  de  vil  have  Sønner  og  Døtre  le- 
gende paa  Gulvet.  Landmanden  maa  ofre,  dersom  han  skal 
have  Jorden  til  at  yde  af  sin  Rigdom  til  Gavn  for  Menneskene. 
Den,  der  vil  udrette  noget  af  Værdi  i  Verden,  maa  ofre  sin 
Tid  og  sine  personlige  Interesser  og  være  rede  til  at  betale 
Prisen:  haardt  Arbejde.  »Geni,«  siger  Goethe,  »er  en  ubegræn- 
set Arbejdsdygtighed.« 

Denne  Lov  gør  sig  især  gældende  i  det  religiøse  Liv.  I  For- 
tiden har  det  været  den  almindelige  Mening  blandt  Folk,  at 
kun  Helgene,  Martyrer  og  Andægtige  ofrede.  Sand  Religion 
betyder  en  vedvarende  Bestræbelse  paa  at  bringe  Livet  i  Har- 
moni med  Gud.  Den  betyder  at  indordne  Legemet  under  et 
sundt  Livs  Love  og  Leveregler.  Den  betyder  at  lade  Sandhed 
fylde  Sjælen  og  vedblive  at  række  ud  efter  niere  Sandhed. 
Den  betyder  at  oplære  Aanden  til  altid  at  hige  efter  et  hojere 
Indblik  i  det  guddommelige.  Den  betyder  for  stedse  opad  og 
fremad,  en  vedvarende  given  Afkald  paa  det  lavere  og  mindre 
værdifulde  for  det  hojere  og  ædlere. 

Den,  der  vil  leve  det  religiose  Liv,  maa  ofre  sine  Synder  og 
daarlige  Tilbøjeligheder.  Dersom  Stolthed  og  Egennytte  er  i 
hans  Hjerte,  da  maa  de  overvindes.  Dersom  Skinsyge,  Mis- 

undelse  eller  Had  er  i  ham,  da  maa  de  kastes  ud.  Hvad  som 
helst  der  staar  i  Vejen  for  noget  hojere  eller  bedre  i  Menne- 
sket, maa  ofres  og  besejres.  Sand  Opofrelse  dræber  det  lavere 
under  Bestræbelsen  paa  at  bringe  det  hojere  frem  for  Dagen. 
Og  denne  Slags  Ofre  maa  tilsidst  fore  til  større  Fryd  og  hojere 
Glæde.  Det  er  Opofrelse,  fordi  vi  ikke  altid  ser  Glæden,  men 
kun  hører  og  adlyder  Pligtens  Stemme.  Denne  Stemme,  der 
ofte  synes  os  haard  og  streng,  vil  efterhaanden  forvandle  sig 
til  den  skønneste  Musik  og  bryde  ud  i  den  højeste  Lyksalig- 
heds Toner.  (»Deseret  News«.) 


NØGLEN  TIL  LYKKE. 

Glem  Smerten  i  din  egen  Barm 

Ved  andres  Saar  at  læge; 

Glem  Længslen  efter  Verdens  Larm 

Ved  andres  Sind  at  glæde. 

Gør  Livet  lyst  og  Vejen  kort 

Ved  andres  Nød  at  mildne; 

Thi  dine  Taarer  tørres  bort 

Ved  andres  Graad  at  stilne. 

Dit  Tungsind  og  din  Sjæleangst 
Vil  hurtigt  dig  forlade, 
Om  du  din  Næstes  Tvivl  og  Had 
Vil  fra  hans  Sind  bortjage; 
Thi  Livet  bliver  dobbelt  smukt  — 
Guds  Solskin  alt  forskønner  — 
Naar  Kærlighed  i  Hjertet  bor 
Og  ud  til  andre  strømmer. 

J.  S.  II. 

JUL! 

Nu  er  det  snart  Jul  igen.  Der  er  Julestemning  i  Luften, 
Folk  har  travlt  med  at  gøre  Juleindkøb  og  træffe  Forberedel- 
ser til  denne  skønne  Fest  med  dens  jublende  Borneskarer, 
straalende  Ansigter,  Julelys  og  Gaver.  Det  er  Julens  Aand, 
der  holder  sit  Indtog  og  tager  Menneskers  Hjerter  og  Sind  i 
Besiddelse. 

Thi  der  er  en  saadan  Julens  Indflydelse,  der  er  en  Jule- 
aand,  og  hvor  maa  den  Sjæl  være  fattig,  som  aldrig  har  mær- 
ket denne  Aand  eller  nydt  denne  salige  Frydefølelse,  som 
kan  nydes  gennem  Julen;  som  kan  nydes  af  alle,  baade  smaa 
og  store,  fattige  og  rige,  stærke  og  svage;  thi  den  udstrømmer 
fra  selve  Guddommen,  den  straaler  ud  af  alle  Barneøjne,  rører 
sig  i  alle  Menneskers  Hjerter,  lyser  i  Træernes  isprydede 
Grene  og  i  de  roligt  faldende  Snefnug.  Den  omgiver  os  paa 
alle  Sider  og  vil  fylde  vort  Hjerte  med  det  mest  fuldkomne 
Velbehag,  dersom  vi  blot  vil  lukke  vort  Hjerte  op  og  lade 
Juleaanden  strømme  ind. 

Lige  siden  hin  første  Julenat  for  over  1900  Aar  siden,  da 
Englene  sang  for  Hyrderne  paa  Marken:  »Ære  være  Gud  i 
det  højeste,  og  Fred  paa  Jorden;  i  Mennesker  Velbehag«,  har 
denne  Sang  lydt  ned  gennem  Slægterne  og  har  fundet  Gen- 
klang i  troende  Menneskers  Sjæle. 

Lyt!  midt  i  Julenattens  Stilhed,  naar  Stjernerne  tindrer  i 
majestætisk  Ro,  og  hele  Naturen  aander  Fred,  da  vil  du 
kunne  høre  de  himmelske  Hærskarers  Sang  nu  lige  saa  tyde- 
ligt, som  Hyrderne  ved  Bethlehem  for  19  Aarhundreder  siden. 
Hvis  du  tror  paa  Julens  Evangelium,  hvis  du  vil  aabne  dit 
Hjerte  for  Julens  Aand,  hvis  du  vil  stemme  din  Sjæls  Strenge 
efter  den  himmelske  Musik,  da  vil  du  kunne  høre  Englenes 
Sang  om  Fred  paa  Jorden. 

Lykkelig  den  Mand  og  Kvinde,  som  kan  hore  Englenes 
Sang  Julenat.  Ligesom  Hyrderne  vil  de  gaa  til  Krybben,  hvor 
Barnet  ligger,  og  tilbede  det,  og  aldrig  mere  vil  Tvivl  og  Mørke 
fylde  deres  Sind,  thi  »os  er  i  Dag  en  Frelser  født«.  Men  ude  i 

Storbyens  Larm,  i  Pengegriskhedens,  Begærlighedens  og 
Egenkærlighedens  Babylon  er  der  Tusinder,  som  aldrig  har 
og  aldrig  vil  kunne  høre  Juleengelens  Sang.  De  er  saa  op- 
tagne af  deres  egne  Affærer,  og  det  er  dem  ikke  forundt  at 
høre  denne  den  skønneste  af  alle  Melodier,  fordi  —  deres 
Hjerter  er  lukket. 

De  higer  alle  mod  et  fælles  Maal,  at  tilfredsstille  alle  deres 
Ønsker  og  Fordringer  til  Livet;  alt  er  Lystighed  og  Adspre- 
delse, Egennytte  og  Selvoptagethed  for  det  store  Flertals  Ved- 
kommende. Og  hvorledes  skulde  du  kunne  hore  Himmelens 
Engle  synge  om  Frelseren,  der  blev  født  for  at  lide  og  dø  for 
derved  at  frelse  Menneskene,  naar  du  ikke  har  Tanke  eller 
Folelse  for  andre  end  dig  selv?  Rundt  omkring  os,  til  alle 
Sider  og  i  alle  Livsforhold  er  der  Sjæle,  som  trænger  til 
Hjælp,  Opmuntring,  Trøst  og  Balsam  for  deres  Saar. 

Og  hver  eneste  Gang  et  Menneske  ofrer  sig  et  Øjeblik  for  at 
lindre  sin  lidende  Næstes  Kvaler,  da  aabnes  hans  Hjerte  for 
den  himmelske  Musik,  og  en  salig  Fryd  gennemstrømmer 
ham;  thi  Uegennytte  er  Døren  til  Paradis,  og  naar  den  aabnes, 
hores  Budskabet:  »Os  er  i  Dag  en  Frelser  født«.  At  gøre  godt 
mod  vore  lidende  Medmennesker,  uegennyttigt  og  selvfor- 
glemmende at  ofre  noget  af  vor  Tid  og  vort  Gods  paa  dem, 
som  er  i  Mørke  og  trange  Kaar,  det  er  at  aabne  Hjertet  for 
Julens  Aand  og  for  Juleengelens  Sang. 

»Jeg  har  aldrig  hørt  Juleengelens  Sang,«  vil  nogen  sige. 
Men  kunde  du  ikke  ønske  at  høre  den?  Alt,  hvad  du  behøver 
at  gøre,  er  at  ofre  noget  for  at  glæde  og  gavne  andre,  som 
trænger.  Ikke  saaledes  at  forstaa,  at  du  af  din  Overflod  j'der 
Bidrag  til  velgørende  Formaal,  faar  dit  Navn  paa  Indsam- 
lingslisten til  »Fattiges  Juleglæde«,  hvilket  alt  sammen  kan 
være  godt  og  vil  bringe  en  vis  Tilfredshed,  som  følger  med 
enhver  god  Gerning,  men  det  er  ikke,  hvad  du  saaledes  giver, 
der  bringer  Julen  til  dig,  men  det  er  uegennyttig  Selvopofrelse 
for  lidende  Mennesker,  der  aabner  Hjertet  og  Sjælen  for  Jule- 
budskabets vidunderlige  Indflydelse.  Derfor  sagde  Herren,  at 
det  er  saligere   at  give   end   at  tage,  og  derfor  lod   Ordene: 

Fred  paa  Jorden,  i  Mennesker  Velbehag;  men  kun  saa  faa 
forstod. 

Lad  os  forstaa  den  i  Dag.  Maa  vi  holde  Jul  saaledes,  at  vi 
kan  komme  i  Besiddelse  af  denne  indre  Fred  med  Gud  og 
med  de  evige  Verdener,  at  hele  Naturen  omkring  os,  hver 
eneste  Tanke  i  vort  Bryst  kan  aande  denne  Fred,  saa  ophojet, 
ren  og  ædel,  som  om  vi  stod  ved  selve  Krybben  og  saa  ned 
paa  det  guddommelige  Væsen  paa  Moderens  Skod. 

Husk,  at  et  Glas  Vand  eller  et  trostende  Ord  til  en  torstig 
og  bekymret  Sjæl,  bragt  ham  i  Kærlighed  og  Uegennytte, 
alene  for  at  gøre  ham  godt,  vil  bringe  dig  nærmere  til  din 
Frelser  og  din  Herre  end  de  kostbareste  Gaver,  de  storste  Al- 
misser og  de  mest  udsøgte  Talemaader,  der  nærmest  bringes 
for  at  blive  rosende  omtalt  af  Mennesker.  Og  der  er  mange 
Syge,  baade  aandeligt  og  legemligt,  der  trænger  til  en 
læskende  Draabe.  Maatte  vi  alle,  ved  den  tilstundende  Jule- 
fest, saaledes  kunne  lukke  Hjertedoren  op,  at  vor  Sjæls  Øre 
kan  opfange  de  himmelske  Toner  og  dette  i  Sandhed  blive  en 
glædelig  Jul.  J.  S.  H. 


AFLØSNING  OG  BESKIKKELSE. 

Lørdag  den  25.  November  blev  Ældste  Poul  Gregersen  løst 
fra  sin  Stilling  som  Præsident  over  Aarhus  Konference,  hvil- 
ken han  har  varetaget  med  Dygtighed  i  elleve  Maaneder. 
Han  rejste  fra  Kobenhavn  den  14.  December  til  sit  Hjem  i 
Pocatello,  Idaho. 

Ældste  Julius  Bruun  er  beskikket  til  at  præsidere  over  Aar- 
hus Konference  og  at  være  Forstander  for  Aarhus  Gren. 
Ældste  Lauritz  Larsen,  der  i  fem  et  halvt  Aar  med  Flid  og 
Paapasselighed  har  virket  som  Konferencesekretær,  blev  af- 
løst fra  denne  Stilling  og  Ældste  Bryan  L.  Petersen  beskikket 
som  hans  Afløser.  Br.  Larsen  vedbliver  imidlertid  at  være 
Ejendomsbestyrer  for  Kirkens  Ejendom  i  Aarhus. 

ANKOMST  OG  BESKIKKELSE. 

Ældsterne  Christen  Larsen  og  Anthon  H.  Lund  fra  Salt 
Lake  City  og  Hans  Ogaard  fra  Brigham  City,  Utah,  ankom 
til  Kobenhavn  den  27.  November.  Ældste  Christen  Larsen  er 
beskikket  til  at  virke  i  Aarhus  Konference  som  Forstander 
for  Esbjerg  Gren;  de  to  andre  Brodre  er  beskikket  til  Koben- 
havns Konference,  Ældste  Ogaard  som  omrejsende  Ældste. 

John  S.  Hansen, 
Missionspræsident, 


HJÆLPEFORENINGERNES   VIRKSOMHED. 

De  kvindelige  Hjælpeforeninger  i  den  danske  Mission  har 
i  Efteraaret  afholdt  særdeles  vellykkede  Bazarer,  hvis  For- 
maal  har  været  at  tilvejebringe  Midler  til  de  Fattiges  Under- 
støttelse gennem  Vinteren.  I  Aalborg  og  Kobenhavn  blev  Ba- 
zaren  afholdt  i  Forbindelse  med  Efteraarskonferencen.  I  Es- 
bjerg afholdtes  den  sidst  paa  Sommeren  og  i  Aarhus  den  16. 
November.  Alle  Steder  havde  man  et  over  al  Forventning  godt 
Udbytte  og  en  festlig  og  fornøjelig  Stemning  herskede.  I  Aal- 
borg gav  Bazaren  omtrent  200  Kr.  i  Udbytte  og  i  Kobenhavn 
henved  450  Kr.  Ogsaa  i  Esbjerg  og  Aarhus  var  Udbyttet  til- 
fredsstillende og  vidner  om  den  Energi  og  Arbejdslyst,  som 
vore  Sostre  lægger  for  Dagen  i  deres  Bestræbelse  paa  at  ind- 
samle Midler  til  at  hjælpe  de  Fattige  med. 

Søstrene  besøger  Kirkens  Medlemmer  i  deres  Hjem  en  Gang 
om  Maaneden,  og  hvor  der  trænges  til  Hjælp,  bliver  denne 
ydet.  De  anvendte  Pengemidler  repræsenterer  dog  kun  en 
ringe  Del  af  denne  Hjælp,  idet  Søstrene  besøger  de  Syge, 
hjælper  til  at  passe  dem  og  soger  paa  forskellig  Maade  at 
bringe  Opmuntring,  Trøst  og  Velsignelse  til  dem,  der  rammes 
af  Modgang,  Sygdom  eller  Sorg. 

Hver  Uge  afholder  Søstrene  et  Mode,  ved  hvilket  enhver, 

der  ser  sig  i  Stand  dertil,  yder  en  lille  Skærv  til  Velgøren- 
hedsfondet, og  disse  ugentlige  Bidrag  bliver  til  en  anseelig 
Sum  i  Aarets  Lob.  Disse  Møder  er  ligeledes  opbyggende  og 
belærende  i  deres  Natur,  og  i  det  kommende  Aar  vil  der  blive 
gjort  særlige  Bestræbelser  for  at  gøre  dem  saa  interessante 
som  muligt,  idet  et  praktisk  Kursus  i  Teologi  —  det  daglige 
Livs  Religion  —  nu  bliver  udarbejdet  og  vil  blive  gjort  an 
vendeligt  i  de  forskellige  Foreninger  og  være  en  Hjælp  til 
dem  i  Udførelsen  af  deres  velsignelsesrige  Arbejde. 


HVORFOR  SAA  MEGEN  MODSTAND? 

(Af  Dr.  James  E.  Talmage  i  »Improvement  Era«.) 

Bekendtgørelsen  af  en  saadan  Opdagelse,  som  Fundet  af 
Mormons  Guldplader  var,  tilligemed  Erklæringen  om,  at  en 
Oversættelse  af  disse  Optegnelser  til  engelsk  var  foretaget, 
kunde  ikke  undlade  at  tiltrække  sig  baade  lærde  og  ulærde 
Folks  Opmærksomhed.  Men  Bekendtgørelsen  blev  behandlet 
med  Foragt  og  gjort  til  Genstand  for  den  stærkeste  Fordøm- 
melse. 

Aarsagen  til  denne  fjendtligsindede  Forkastelse  ligger  i  den 
Kendsgerning,  at  Joseph  Smith,  Oversætteren,  erklærede,  at 
han  ikke  havde  udført  dette  store  Arbejde  ved  egen  Kraft  og 
Snille  eller  ved  Hjælp  af  andre  Mennesker,  med  at  de  gamle 
Pladers  Skjulested  var  bleven  ham  aabenbaret  af  en  Engel, 
der  viste  sig  i-  Lys  og  Herlighed  og  erklærede  sig  for  at  være 
den  samme  Moroni,  der  havde  forseglet  Optegnelsen  og  be- 
gravet de  beskrevne  Plader  i  Jorden  over  fjorten  Hundrede 
Aar  tidligere.  En  anden  Aarsag  til  den  almindelige  Modstand 
mod  Mormons  Bog  er  desuden  Joseph  Smiths  højtidelige  Vid- 
nesbyrd om,  at  han  var  bleven  i  Stand  til  at  udføre  Oversæt- 
telsen gennem  direkte  Inspiration  fra  Gud. 

Denne  Erklæring  satte  hele  Foretagendet  i  Forbindelse  med. 
det  overnaturlige.  Dersom  Joseph   Smith  talte   sandt,  havde 

Miraklerne  ikke  ophørt,  og  direkte  Aabenbaring  fra  Gud  til 
Menneskene  var  en  Nutidsbegivenhed.  En  saadan  Opfattelse 
var  helt  og  holdent  stridende  mod  teologiske  Forestillinger  og 
kirkelige  Dogmer.  Og  dog,  af  hvad  Grund  skulde  direkte 
Aabenbaring  fra  Himlen  være  en  storre  Usandsynlighed  i 
Dag,  end  det  var  for  mange  Aarhundreder  siden?  Er  Mormons 
Bogs  Fremkomst  et  storre  Under  end  Daniels  inspirerede  Ud- 
tydning af  de  mystiske  Ord  ved  Balsazars  store  Gæstebud? 
(Dan.  5:  25 — 31.)  Og  Maaden,  hvorpaa  Skriften  blev  frem- 
bragt, var  sikkert  langt  mere  uforklarlig  i  den  kaldæiske  Kon- 
ges Tilfælde  end  den  almindelige  og  naturlige  Maade,  hvor- 
paa Pladerne  til  Mormons  Bog  var  beskrevne. 

Mormons  Bog  er  sendt  ud  i  Verden.  Den  er  bleven  uddelt  i 
store  Mængder  i  alle  engelsktalende  Lande  og  andre  Nationer. 
Lad  det  blive  tydeligt  forstaaet,  at  Mormons  Bog  ikke  i  nogen 
Henseende  paastaas  at  være  en  Stedfortræder  for  Bibelen  eller 
i  nogen  Maade  at  være  beslægtet  med  den,  undtagen  som  en 
lignende  Samling  hellige  Skrifter.  Bibelen  er  forst  og  fremmest 
en  Beretning  om  Guds  Handlemaade  med  sit  Folk  i  Østen; 
Mormons  Bog  indeholder  derimod  guddommelige  Aaben- 
baringer  til  Folket  i  Vesten.  Forsaavidt  som  de  to  Boger  be- 
rorer  de  samme  Emner,  er  de  i  Harmoni;  og  i  ingen  Hen- 
seende eller  paa  noget  Omraade  modsiger  de  hinanden. 


PALADSER  HER  ELLER  HISSET. 

Opforeisen  af  en  Kirkebygning,  udstyret  med  poleret  Mar- 
mor, havde  været  omtalt  ved  Ungdomsforeningernes  Kon- 
ference i  Salt  Lake  City,  og  hentydende  til  dette  sagde  Præs. 
C.  W.  Penrose:  »Jeg  tænker  ikke  saa  meget  paa  det  polerede 
Marmor;  jeg  tænker  ikke  saa  meget  paa  de  Bygninger,  hvori 
vil  kunde  tjene  Herren  og  gore  hans  Villie,  som  jeg  tænker  paa 
disse  vore  egne  Paladser,  disse  vore  Legemer.  Jeg  bekymrer 
mig  ikke  saa  meget  over  de  Monumenter  af  Broncc,  der  skal 
rejses  paa  Mænds  og  Kvinders  Grave.  Det,  der  mest  beskæf- 

tiger  mine  Tanker,  er  de  Paladser,  som  Gud  har  ladet  indrette 
og  berede  for  os  i  det  tilkommende  Liv.  Jeg  har  følt  hans 
Aand  og  vidst,  at  han  var  nær,  naar  jeg  var  ude  i  den  øde 
Ørken.  Jeg  har  mærket  hans  Aands  Tilstedeværelse  i  den 
simple  og  snavsede  Indianers  Hytte,  naar  jeg  har  været  der 
og  vidnet  om  Sandheden  for  ham.  Jeg  har  mærket  denne 
Aand,  naar  jeg  færdedes  oppe  i  Bjergene.  Ja,  jeg  har  følt  den 
dér  i  højere  Grad,  end  jeg  nogensinde  har  følt  den  i  et  Palads 
bygget  af  Menneskehænder.  Jeg  véd,  at  han  er  til  Stede  over- 
alt; jeg  véd,  at  I  kan  finde  ham  i  Ørkenen;  jeg  véd,  at  I  kan 
finde  ham  i  eders  Marker,  naar  I  folger  Ploven  eller  vogter 
eders  Kreaturer.  Jeg  véd,  at  hvad  han  forlanger  af  os  er  Tro 
og  Hengivenhed  til  hans  Gerning,  som  han  har  paabegyndt, 
og  dersom  denne  vedbliver  hos  os  gennem  Livet,  vil  vi  faa 
Paladser  i  det  kommende  Liv,  der  vil  være  af  langt  slorre 
Værdi  for  os  end  poleret  Marmor,  tildannet  af  Menneskers 
Hænder  her  i  dette  Liv,  alt  for  ofte  uden  den  sande  og  levende 
Tro,  der  alene  kan  føre  os  til  Gud.« 

